கேள்வி: பூர்ணிமா (பாடகர்) - ஆரம்பகால வாழ்க்கை குறித்து விரிவாக சொல்லுங்கள்.
பதில்: நேபாளம் சேர்ந்த நேவார் மக்கள் சமூகத்தைச் சேர்ந்த பூர்ணிமா மும்பை இந்தியராகப் பிறந்தார். இசையமைப்பாளர் இவரின் தந்தை போலநாத் ஸ்ரேஸ்தா இந்தித் திரைப்பட இசை இயக்குனர்களுடன் பணியாற்றினார். அவர் காட்மாண்டுவைச் சேர்ந்தவர். பின்னர், கொல்கத்தாவிலும், இறுதியில் மும்பையிலும் குடியேறினார்.
கேள்வி: பூர்ணிமா (பாடகர்) - தொழில் வாழ்க்கை பற்றி நீங்கள் என்ன அறிந்துள்ளீர்கள்?
பதில்: தனது தந்தையின் நண்பரும் இசையமைப்பாளர்களான சங்கர்-ஜெய்கிஷனின் உதவியாளர் பூர்ணிமாவை சங்கரிடம் அறிமுகப்படுத்தினர். பெண் பின்னணி பாடகர்கள் குழந்தைகளுக்காக பாடும் வழக்கம் இருந்தபோதிலும், ''அந்தாஸ்'' படத்திற்காக ''ஹை நா போலோ போலோ'' பாடுவதற்கு ஒரு அறியப்படாத குழந்தையை பாடவைக்க சங்கர் நினைத்தார். சுஷ்மா 11 நவம்பர் 1969 அன்று முகமது ரபி மற்றும் சுமன் கல்யாண்பூருடன் தனது முதல் பாடலை பதிவு செய்தார். பின்னர், இந்தித் திரைப்படங்களில் வெற்றிகரமாக பாடும் முதல் குழந்தைப் பாடகர் ஆனார். இவர் ''பால் கீத்'' என்ற குழந்தைகளுக்கான இசையை பதிவு செய்தார். அதில் ''ஸ்ரீனிவாஸ் காலே'' பாடல்களுக்கு இசையமைத்தார். ''சாந்தா ஷெல்கே'' பாடல் வரிகளை எழுதினார். சுஷ்மா அதில் நான்கு பாடல்களைப் பாடினார். இந்த இசைத்தட்டு வெற்றி பெற்று இவருக்கு பாராட்டைக் கொடுத்தது. மராத்தி பாடல்களையும் இவர் எளிதாக பாடினார். பூர்ணிமா ஆரம்பத்தில் நௌசாத், மதன் மோகன் (இசையமைப்பாளர்), சி. ராமச்சந்திரா, சலில் சௌதுரி, அனில் பிஸ்வாஸ் (இசையமைப்பாளர்), கல்யாண்ஜி-ஆனந்த்ஜி, இலட்சுமிகாந்த்-பியாரேலால், எஸ். டி. பர்மன் மற்றும் சங்கர்-ஜெய்கிஷன் ஆகியோருடன் பணிபுரியும் வாய்ப்பைப் பெற்றார். 80 களின் நடுப்பகுதியில் ஒரு வயது வந்த பாடகியாக போராடினார். தனது திருமணத்திற்குப் பிறகு சிறிதுகாலம் தற்காலிகமாக பாடல் பாடுவதை நிறுத்திருந்தார். 1990களில், ''டிப்ஸ்'' இசை நிறுவனம் சுஷ்மாவை அணுகி பூர்ணிமா என்ற பெயரில் பாட வைத்தது. மா (1992) படத்தில் பாடிய ''"பர்சாத் மே ஜப் ஆயேகா சாவன் கா மகேனா"'' என்ற பாடல் பெரிய வெற்றியைப் பெற்றது. பின்னர் டேவிட் தவானின் இசையில் ''போல் ராதா போல்'' என்ற பாடலை பாடினார். அதே படத்தில் இடம்பெற்ற ''"து து து தாரா"'' ஒரு கீதமாக மாறியது. அதில் இடம்பெற்ற மீதமுள்ள பாடல்களும் வெற்றி பெற்றன. பூர்ணிமா தவானுடன் தொடர்ந்து பணியாற்றினார். ''ஹசீனா மான் ஜாயேகி'' மற்றும் பிவி நம்பர் 1 உள்ளிட்ட அவரது வெற்றிப் படங்களில் தொடர்ந்து பாடினார். இளம் வயது வந்தவராக பூர்ணிமா சித்ரகுப்த் (இசையமைப்பாளர்), இலட்சுமிகாந்த்-பியாரேலால், பப்பி லஹரி, ராஜேஷ் ரோஷன், ம. சு. விசுவநாதன், ரவீந்திர ஜெயின், ஆனந்த்-மிலிந்த், அனு மாலிக், ஜதின்-லலித், ராம்லக்ஸ்மான், நதீம்-ஷ்ரவன், லெஸ்லே லூயிஸ், விஜு ஷா, ஆனந்த் ராஜ் ஆனந்த், நிகில்-வினய், விஷால்-சேகர், திலீப் சென்-சமீர் சென், சுக்விந்தர் சிங், குலாம் அலி (பாடகர்), ஜீத்-பிரிதம், ஆதேசு சிறீவத்சவா மற்றும் மணிசர்மா உள்ளிட்ட பல இசை இயக்குனர்களுக்காக பாடினார். 1990களில் தனது ''மேரா தில் போலே பியா பியா'' இசைத்தட்டு மூலம் அதிகம் விற்பனையான முதல் பத்து கலைஞர்களில் ஒருவராக பூர்ணிமாவும் இருந்தார். 1990கள் முழுவதும், ஆல்கா யாக்னிக் மற்றும் கவிதா கிருஷ்ணமூர்த்தி ஆகியோருடன் பூர்ணிமாவும் குறிப்பிடத்தக்க பெண் பின்னணி பாடகியாக இருந்தார். தற்போது திரைப்படங்களில் பின்னணி பாடுவதில்லை என்றாலும், பூர்ணிமா இந்தியாவிலும் உலகின் பிற பகுதிகளிலும் நேரலையில் பாடுகிறார். பெங்காலி, நேபாளி, மராத்தி, போஜ்புரி, பஞ்சாபி, குஜராத்தி, ஒரியா, ராஜஸ்தானி, அசாமி, ஹரியான்வி, கார்வாலி மற்றும் அரபு உள்ளிட்ட பல மொழிகளில் பூர்ணிமா பாடியுள்ளார். திரைப்படங்களைத் தவிர, ''பால் கீத்'' (குழந்தைகளின் பாடல்கள்) பாவகீதம், பஜனைகள், கசல் (இசை), சட்னி மற்றும் இந்திய பாப் போன்ற வகைகளில் ஏராளமான பாடல்களைப் பாடியுள்ளார்.
கேள்வி: பூர்ணிமா (பாடகர்) - தொலைக்காட்சி பற்றி விளக்கவும்.
பதில்: தூர்தர்ஷனின் பிரைம் டைமில் ஒளிபரப்பான பாடும் உண்மை நிகழ்ச்சியான ''ஷோ பாரத் கி ஷான்: சிங்கிங் ஸ்டார்'' என்ற நிகழ்ச்சியின் மூன்றாவது பருவத்தில் நடுவர்களில் ஒருவராக இருந்தார். மஹுவா தொலைக்காட்சியில் ஒளிபரப்பான போஜ்புரி மொழி ''ஜில்லா டாப்'' என்ற உண்மை நிகழ்ச்சியின் நடுவராகவும் இருந்தார்.